ગુરુવારે, સવારે 8 વાગ્યાથી ગુજરાત વિધાનસભાની ચૂંટણીના બીજા તબક્કાનું મતદાન શરૂ થશે. નોંધનીય છે કે આજે 14 જિલ્લાના 93 બેઠકો પર મતદાન થશે. જેમાં મુખ્યરૂપે પૂર્વી અને મધ્ય ગુજરાતના જિલ્લાઓનો સમાવેશ થશે. આ મતદાનમાં કુલ 851 ઉમેદવારોની પ્રતિષ્ઠા દાવ પર લાગશે. અને 2.2 કરોડ મતદાતા ઇવીએમ મશીનનો ઉપયોગ કરીને મતદાન કરશે. સાથે જ આ વડાપ્રધાન નરેન્દ્ર મોદીથી લઇને કોંગ્રેસના શક્તિસિંહ ગોહિલ જેવા નેતાઓ મતદાન કરશે. આમ ગુજરાત વિધાનસભાની ચૂંટણીના બીજા તબક્કામાં કોંગ્રેસ અને ભાજપ વચ્ચે આરપારની લડાઇ શરૂ થશે. જેના પરિણામ 18 ડિસેમ્બરના રોજ આવશે. ત્યારે ગુજરાત વિધાનસભાની ચૂંટણીના બીજા તબક્કાના મતદાનની તમામ અપટેડ જાણવા માટે આ પેજની રીફ્રેશ કરતા રહો. કારણ કે અમે તમને અહીં પળે પળેની જાણકારી આપીશું.